
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της Γ/16741/31.10.1988 απόφασης του Υπουρ¬ 
γού Εθν. Οικονομίας για τη σύσταση και συγκρότηση Περιφε¬ 
ρειακών Γνωμοδοτικών Επιτροπών, σύμφωνα με το άρθρο 8 του 
Ν. 1262/82, όπως ισχύει, στις Διευθύνσεις Περιφερειακής Ανά¬ 
πτυξης Πελοπόννησου και Ιονίων Νησιών και καθορισμός της - 


διαδικασίας λειτουργίας τους. 1 

Καθορισμός επιτοκίων έντοκων γραμματίων.. 2 

Τιμαριθμοποίηση των αφορολόγητων ποσών του άρθρου 8, καθώς 
και των κλιμακίων της φορολογικής κλίμακας της παρ. 1 του 
άρθρου 9 του ν.δ. 3323/1955. 3 

Ανασυγκρότηση της Επιτροπής του άρθρου 6 του Ν.363/76. . . 4 

Τροποποίηση της Φ158/3268/25.11.85 απόφασης του Υπουρ¬ 
γείου Υγείας, Πρόνοιας και Κοιν. Ασφαλίσεων. 5 

Εξαίρεση από τις διατάξεις του Ν. 1320/83, της πλήρωσης θέσεων 
προσωπικού του ΤΑΧΔΙΚ. 6 

Σύμβαση μίσθωσης έργου στο Υπουργείο Δημόσιας Τάξης. 7 

Έλεγχος της ποιότητας των υγρών καυσίμων για την προστασία 
του περιβάλλοντος. 8 

Έγκριση ανάθεσης έργου με μίσθωση από το Υπουργείο Περιβάλ¬ 
λοντος, Χωροταξίας και Δημοσίων Έργων. 9 

Έγκριση ανάθεσης έργου με μίσθωση από το Υπουργείο Περιβάλ¬ 
λοντος, Χωροταξίας και Δημοσίων Έργων.10 

Εισαγωγή μεταχειρισμένων αυτοκινήτων. ...11 

Έγκριση εξαγωγής, χωρίς συν/κές διατυπώσεις, εγχωρίων ειδών, 
στη Σοβιετική Ένωση.12 

Πρόσληψη προσωπικού με σχέση εργασίας Ιδ. Δικαίου ορισμένου 
χρόνου στο Βιοτεχνικό Επιμελητήριο Πειραιά.. .13 

Πρόσληψη προσωπικού με σχέση εργασίας Ιδ. Δικαίου ορκίμένου 
, χρόνου στο Επαγγελματικό Επιμελητήριο Θεσ/κηςχ7.14 

Πρόσληψη προσωπικού με σχέση εργασίας Ιδ. Δικαίου ορισμένου 
χρόνου στο Επαγγελματικό Επιμελητήριο Θεσ/κης.15 

Τροποποίηση του κανονισμού μισθολογίου τόυ προσωπικού της 
εταιρείας ΑΕΡΟΛΙΜΗΝ ΑΘΗΝΩΝ Α.Ε''.16 

Ψήφιση του Οργανισμού Εσωτερικής Υπηρεσίας του Κ.Α.Π.Η. Δή¬ 
μου Συκεών Ν. Θεσ/νίκης. 17 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ/19840 (1) 

Τροποποίηση της Γ/16741/31.10.1988 απόφασης του Υπουργού 
Εθν. Οικονομίας για τη σύσταση και συγκρότηση Περιφερειακών 
Γνωμοδοτικών Επιτροπών, σύμφωνα με το άρθρο 8 του Ν. 1262/ 
82, όπως ισχύει, στις Διευθύνσεις Περιφερειακής Ανάπτυξης Πελο- 
ποννήσου και Ιονίων Νησιών και καθορισμός της διαδικασίας λει¬ 
τουργίας τους. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 
σής της Οικονομικής και Περιφερειακής Ανάπτυξης της χώρας και τρο¬ 
ποποίηση συναφών διατάξεων», όπως ισχύει και ειδικότερα τις διατά¬ 
ξεις των άρθρων 8 και 25 αυτού. 

2. Τις διατάξεις του Π.Δ. 545/88 «Περί Οργανισμού του Υπουρ¬ 
γείου Εθνικής Οικονομίας». 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

4. Την απόφαση Α. 225/ΔΙΟΝΟΣΕ/10/2.1.1989 του Πρωθυ¬ 
πουργού και του Υπουργού Εθνικής Οικονομίας «Ανάθεση αρμοδιοτή¬ 
των στον Υφυπουργό Εθνικής Οικονομίας Παυσανία Ζακολίκο». 

5. Το άρθρο 44 του Ν. 1731/87 «Ρυθμίσεις στην άμεση και έμμεση 
φορολογία και άλλες διατάξεις». 

6. Το Ν. 1622/1986 (ΦΕΚ 92 τ. Α714.7.1986) «Τοπική Αυτο- 
: διοίκηση - Περιφερειακή Ανάπτυξη και Δημοκρατικός Προγραμματι¬ 
σμός» και ειδικότερα το άρθρο 68 αυτού. 

7. Το Π.Δ. 51/1987 (ΦΕΚ 26 τ. Α-/6.3.1987) «Καθορισμός των 
Περιφερειών της χώρας για το σχεδιασμό, προγραμματισμό και συντο¬ 
νισμό της Περιφερειακής Ανάπτυξης». 

8. Το Π.Δ. 333/1987 (ΦΕΚ 154 τ. Α-/13.7.1988) «Αναδιάρ¬ 
θρωση και σύσταση νέων Διευθύνσεων Περιφερειακής Ανάπτυξης του 
Υπουργείου Εθνικής Οικονομίας». 

9. Την απόφαση Γ/4973/16.11.87 του Υπουργού Εθνικής Οικο¬ 
νομίας «εκχώρηση δικαιώματος υπογραφής αποφάσεων υπαγωγής 
επενδύσεων στο Ν. 1262/82 (και τροποποιητικών αυτών) στους Γενι¬ 
κούς Γραμματείς Περιφερειών και στο Διοικητή της Αγροτικής Τράπε¬ 
ζας και 

10. Την απόφαση Γ/16741/31.10.1988 του Υπουργού Εθνικής 
Οικονομίας, για τη «Σύσταση και Συγκρότηση Περιφερειακών Γνωμο¬ 
δοτικών Επιτροπών, σύμφωνα με το άρθρο 8 του Ν. 1262/82, όπως 
ισχύει στις Δ/νσεις Περιφερειακής Ανάπτυξης Πελοποννήσαυ και Ιονίων 
Νησιών και καθορισμός της διαδικασίας λειτουργίας τους». 

11. Τις υπηρεσιακές ανάγκες. 

12. Τα από 7.12.1988νιαι 20.12.1988 έγγραφα της Δ/νσης Περι¬ 
φερειακής Ανάπτυξης Πελοποννήσου, αποφασίζουμε: 

. Άρθρο 1 

1. Διορθώνουμε και συμπληρώνουμε στην Περιφερειακή Γνωμοδο- 

τική Επιτροπή Πελοπόννησου το άρθρο 7 της Γ/16741/31.10.1988 
απόφασής μας ως εξής: 

ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΠΕΛΟΠΟΝ¬ 
ΝΗΣΟΥ 

13. ΝΙΚΟΣ ΚΑΡΑΜΠΗΣ, Εκπρόσωπος του Οικονομικού Επιμελη¬ 
τηρίου Ελλάδας με αναπληρωτή τον ΠΑΝΑΓΙΩΤΗ ΚΑΡΚΑΛΗ του 
ίδιου Επιμελητηρίου. 

14. ΣΤΑΥΡΟΣ ΚΟΛΛΑΣ, Εκπρόσωπος του ΤΕΕ, με αναπληρωτή 
τον ΑΘΑΝΑΣΙΟ ΓΑΤΣΑΚΟ του ίδιου Επιμελητηρίου. 

Άρθρο 2 

1. Κατά τα λοιπά ισχύουν οι διατάξεις της Γ/16741/31.10.1988 
απόφασής μας. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιανουάριου 1989 

Ο ΥΦΥΠΟΥΡΓΟΣ 

ΠΑΥΣΑΝΙΑΣ ΖΑΚΟΛΙΚΟΣ 
- 4 - - 

Αριθ. 2005216/177/0023 (2) 

Καθορισμός επιτοκίων έντοκων γραμματίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: „ 

α) των άρθρων 1 και 2 του ΝΑ 3745/57 «περί εκδόσεως εντόκων 
γραμματίων». 

β) των άρθρων 1 και 4 του Ν. 1266/1982 περί «οργάνων ασκήσεως 
της νομισματικής, πιστωτικής και συναλλαγματικής πολιτικής και άλ¬ 
λων διατάξεων». 

2. Την προηγούμενη κοινή απόφασή μας αρ. 36620/1741/ 
16.6.1988 «καθορισμός επιτοκίων εντόκων γραμματίων», αποφασί¬ 
ζουμε: 

Ορίζουμε τα επιτόκια των εντόκων γραμματίων Ν.Δ. 3745/1957 
που θα εκδοθούν ή θα ανανεωθούν από 31.1.1989 ως εξής: 
α. 15,5% για τα έντοκα γραμμάτια τρίμηνης διάρκειας 
β. 16,5% για τα έντοκα γραμμάτια εξάμηνης διάρκειας 
γ. 18,5% για τα έντοκα γραμμάτια δωδεκάμηνης διάρκειας 
Για τα άληκτα έντοκα γραμμάτια και για το χρονικό διάστημα από 
την πιο πάνω ημερομηνία (31.1.1989) μέχρι τη λήξη τους, ισχύει η 
απόφασή μας 36620/1741/16.6.1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

- ♦ - 

Αριθ. 1005492/25/0012 (3) 

Τιμαριθμοποίηση των αφορολόγητων ποσών του άρθρου 8, καθώς και 
. των κλιμακίων της φορολογικής κλίμακας της παρ. 1 του άρθρου 9 
του ν.δ. 3323/1955. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 13 και 14 του άρθρου 8, καθώς 
και των εδαφίων τρίτου και τέταρτου της παραγράφου 1 του άρθρου 9 
του ν.δ. 3323/1955, όπως ισχύουν μετά την αντικατάστασή τους με 
τα άρθρα 2 και 3 του ν. 1828/1989 (ΦΕΚ Α’2). 

2. Την ανάγκη προσωρινής τιμαριθμοποίησης, με βάση τον εγγύτερο 
δείκτη τιμών καταναλωτή, των αφορολόγητων ποσών του άρθρου 8 και 
των κλιμακίων της φορολογικής κλίμακας της παραγράφου 1 του άρ¬ 
θρου 9 του ν.δ. 3323/1955, επειδή από 1 Ιανουάριου 1989 πρέπει να 
παρακρατείται φόρος κατά την καταβολή μισθών ή συντάξεων ή εισοδη¬ 
μάτων, γενικώς, από τα οποία παρακρατείται φόρος με βάση αυτήν την 
κλίμακα. 

3. Ότι ο εγγύτερος δείκτης τιμών καταναλωτή είναι εκείνος που κα¬ 


λύπτει το χρονικό διάστημα Νοεμβρίου 1987 - Νοεμβρίου 1988, ο 
οποίος σύμφωνα με τα επίσημα στοιχεία της Εθνικής Στατιστικής Υπη¬ 
ρεσίας είναι ποσοστό δεκατέσσερα και ένα δέκατο τοις εκατό (14,1%), 
αποφασίζουμε: 

Άρθρο 1 

Συντελεστής τιμαριθμοποίησης 

Καθορίζουμε σε ποσοστό δεκατέσσερα και ένα δέκατο τοις εκατό 
(14,1%) τον προσωρινό συντελεστή τιμαριθμοποίησης των αφορολόγη¬ 
των ποσών του άρθρου 8, καθώς και των κλιμακίων της φορολογικής 
κλίμακας της παραγράφου 1 του άρθρου 9 του ν.δ. 3323/1955. 

Άρθρο 2 

Τιμαριθμοποίηση των αφορολόγητων ποσών 

Καθορίζουμε τα αφορολόγητα ποσά του άρθρου 8 του ν.δ. 3323/55 
ως εξής: 

I. ΠΡΟΣΩΠΙΚΑ ΑΦΟΡΟΛΟΓΗΤΑ ΠΟΣΑ (παρ. 3 άρθρου 8 ν.δ. 
3323/1955). 

1. Για τον ίδιο το φορολογούμενο 342.000 δρχ. Το ποσό αυτό περιο¬ 
ρίζεται στο ύψος του συνολικού καθαρού φορολογούμενου εισοδήματος 
του, όχι όμως κάτω από τις 114.000 δρχ., όταν το εισόδημά του είναι 
κατώτερο από τις 342.000 δραχμές. 

2. Για τον ή τη σύζυγο που δεν έχει φορολογούμενο εισόδημα 
114.000 δρχ. 

3. Για το πρώτο και δεύτερο τέκνο από 114.000 δρχ., για το τρίτο 
τέκνο 183.000 δρχ. για το τέταρτο τέκνο 285.000 δρχ., για το πέμπτο 
τέκνο και κάδε ένα μετά το πέμπτο τέκνο 342.000 δρχ. 

4. Για κάθε τέκνο που υπηρετεί τη στρατιωτική του θητεία 46.00' 
δραχμές. 

5. Για κάθε ένα από τα λοιπά πρόσωπα 46.000 δραχμές. 

II. ΠΡΟΣΘΕΤΑ ΑΦΟΡΟΛΟΓΗΤΑ ΠΟΣΑ (παρ. 4 άρθρου 8 ν.δ. 
3323/1955). 

1. Πρόσθετο αφορολόγητο ποσό 342.000 δραχμών στους δικαιού¬ 
χους του πρώτου εδαφίου της παραγράφου 4 του άρθρου 8 του ν.δ. 
3323/55. 

2. Πρόσθετο αφορολόγητο ποσό 342.000 δρχ. στους δικαιούχους 
του δεύτερου εδαφίου της παραγράφου 4~του άρθρου 8 του ν.δ. 3323/ 
1955 για τις κατηγορίες εισοδημάτων που αναφέρονται εκεί. 

Όταν το συνολικό καθαρό εισόδημα από αυτές τις κατηγορίες είναι 
μικρότερο από 342.000 δρχ. τότε το αφορολόγητο ποσό αυτής της πε¬ 
ρίπτωσης μειώνεται κατά το ποσό της διαφοράς μεταξύ των 342.000 
δραχμών και του ποσού του συνολικού αυτού εισοδήματος. 

III. ΕΙΔΙΚΑ ΠΡΟΣΘΕΤΑ ΑΦΟΡΟΛΟΓΗΤΑ ΠΟΣΑ (παρ. 5 άρ¬ 
θρου 8 ν.δ. 3323/1955). 

1. Για το εισόδημα της περίπτωσης α’ της παρ. 5 του άρθρου 8 τοι 
ν.δ. 3323/1955, το αφορολόγητο ποσό υπολογίζεται σε ποσοτό 50% 
μέχρι το ποσό καθαρού εισοδήματος 913.000 δραχ. 

2. Για το εισόδημα της υποπερίπτωσης αα της πιο πάνω περίπτωση;· 
της ίδιας παραγράφου και του ίδιου νομοθετήματος, το αφορολόγητε 
ποσό υπολογίζεται σε ποσοστό 70% μέχρι το ποσό καθαρού εισοδήμα¬ 
τος 913.000 δραχμές. 

3. Για το εισόδημα της υποπερίπτωσης ββ' της περίπτωσης α' τηε 
παρ. 5 του άρθρου 8 του πιο πάνω νομοθετήματος, το αφορολόγητε 
ποσό υπολογίζεται σε ποσοστό 70% μέχρι το ποσό καθαρού εισοδήμα¬ 
τος 1.141.000 δραχμές. 

4. Το πρόσθετο αφορολόγητο ποσό των πιο πάνω 1 έως και 3 περι¬ 
πτώσεων δεν μπορεί να είναι συνολικά ανώτερο από τις 798.700 δραχ¬ 
μές. 

5. Για το εισόδημα από γεωργικές επιχ/σεις το αφορολόγητο ποσέ 
υπολογίζεται μέχρι τις 456.000 δραχμές, για τους δικαιούχους ποι 
αναφέρονται στην περίπτωση β της παραγράφου 5 του άρθρου 8 του ν.δ. 
3323/1955. Όταν πρόκειται για γεωργικές επιχ/σεις που λειτουρ¬ 
γούν με μία από τις μορφές που αναφέρονται στο δεύτερο εδάφιο αυτήε 
της περίπτωσης το αφορολόγητο ποσό δεν μπορεί να υπερβεί τι; 
913.000 δραχμές συνολικά για όλα τα μέλη της εταιρείας ή κοινοπρα¬ 
ξίας. 

6. Για τα κέρδη που αναφέρονται στην περίπτωση γ' της παραγρά¬ 
φου 5 του άρθρου 8 του ν.δ. 3323/1955 υπολογίζεται αφορολόγητε 
ποσό μέχρι τις 456.000 δραχ. ή τις 114.000 δραχ. εφόσον το μέρισμο 
παρέχεται σε δικαιούχους που, κατά περίπτωση, ασχολούνται προσω¬ 
πικά με τη γεωργία ή δεν ασχολούνται προσωπικά με αυτήν. 

IV: ΑΦΟΡΟΛΟΓΗΤΑ ΠΟΣΑ ΜΕ ΒΑΣΗ ΤΑ ΔΙΚΑΙΟΛΟΓΗΤΙΚΑ 
ΔΑΠΑΝΩΝ (παρ. 6 του άρθρου 8 ν.δ. 3323/1955). 

1. Τα αφορολόγητα ποσά με βάση τα ποσά ενοικίου που αναφέρονται 
στην περίπτωση στ' της παραγράφου 6 του άρθρου 8 του ν.δ. 3323/ 
1955 υπολογίζονται ως εξής: 

α. Ενοίκιο κύριας οικογενειακής κατοικίας 

Μέχρι το ποσό ενοικίου 137.000 δρχ., ποσοστό 50%. 

Για το ποσό ενοικίου από 137.001 μέχρι 570.000 δρχ., ποσοστό 

20 %. * 

β. Ενοίκιο κατοικίας παιδιών που σπουδάζουν. 

Μέχρι ποσό ενοικίου 137.000 δραχμές, ποσοστό 50%. 

2. Το αφορολόγητο ποσό του πρώτου εδαφίου της περίπτωσης ζ" της 
παραγράφου 6 του άρθρου 8 του ν.δ. 3323/1955 υπολογίζεται σε πο¬ 
σοστό 50% μέχρι το ποσό των 114.000 δραχμών. Το ποσό αυτό προ¬ 
σαυξάνεται κατά 11.000 δραχμές για κάθε τέκνο που βαρύνει το φορο¬ 
λογούμενο. 

3. Το αφορολόγητο ποσό της περίπτωσης η’ της παραγράφου 6 του 
άρθρου 8 του ν.δ. 3323/1955 υπολογίζεται σε ποσοστό 50% μέχρι το 
ποσό των 137.000 δραχμών. 

4. Το αφορολόγητο ποσό της περίπτωσης θ’ της παραγράφου 6 του 
άρθρου 8 του ν.δ. 3323/1955 υπολογίζεται σε ποσοστό 50% μέχρι το 
ποσό των 137.000 δραχμών, για κάθε τέκνο. 

5. Το σύνολο των αφορολόγητων ποσών της παραγράφου 6 του ν.δ. 
3323/1955 δεν μπορεί να υπερβεί τις 228.000 δραχμές, όταν πρόκει¬ 
ται για.φορολογούμενο χωρίς σύζυγο ή τις 342.000 δραχμές όταν πρό¬ 
κειται για φορολογούμενο με σύζυγο, προσαυξανόμενο κατά 114.000 
δραχμές για κάθε τέκνο που βαρύνει το φορολογούμενο. 

Άρθρο 3 

Αφορολόγητα ποσά με δικαιολογητικά δαπανών 

1. Στην περίπτωση δ' της παραγράφου 6 του άρθρου 8 του ν.δ. 
3323/1955 προστίθενται τα ακόλουθα εδάφια: 

«Επίσης το ποσό της δαπάνης για αγορά υφασμάτων γενικά, λευκών 
ειδών, καθώς και η αμοιβή για τη ραφή ανδρικών, γυναικείων και παι¬ 
δικών ενδυμάτων, με εξαίρεση τη ραφή ενδυμάτων από γούνα». 

2. Στην παράγραφο 6 του άρθρου 8 του ν.δ. 3323/1955 προστίθε¬ 
ται περίπτωση ι ως εξής: 

«ι) Το ποσό της δαπάνης για την αγορά κάθε είδους βιβλίων και σχο¬ 
λικών ειδών, γενικώς». 

Άρθρο 4 

Τιμαριθμοποίηση της φορολογικής κλίμακας 

1. Για τα εισοδήματα της χρήσης 1989 ο παρακρατούμενος φόρος 
θα. υπολογίζεται προσωρινά με βάση την ακόλουθη φορολογική κλί¬ 
μακα: 

ΚΛΙΜΑΚΑ ΠΑΡΑΚΡΑΤΗΣΗΣ Φ0Ρ0Ϊ 


ΚΛΙΜΑΚΙΟ 

ΕΙΣ/ΤΟΣ 

ΦΟΡ/ΚΟΣ 

ΣΥΝΤΕΛ% 

ΦΟΡΟΣ 

ΚΛΙΜΑΚΙΟΥ 

ΣΥΝΟΛΟ 

ΕΙΣ/ΤΟΣ 

ΣΥΝΟΛΟ 

ΦΟΡΟΥ 

342.000 

18 

61.560 

342.000 

61.560 

456.000 

21 

• 95.760 

798.000 

157.320 

456.000 

24 

109.440 

1.254.000 

266.760 

456.000 

28 

127.680 * 

1.710.000 

394.440 

571.000 

33 

188.430 

2.281.000 

582.870 

571.000 

38 

216.980 

2.852.000 

799.850 

1.027.000 

43 

441.610 

3.879.000 

1.241.460 

1.483.000 

49 

726.670 

5.362.000 

1.968.130 

Υπερβάλλον 

50 . 





2. Η φορολογική κλίμακα και τα αφορολόγητα ποσά θα τιμαριθμο- 
ποιηθούν οριστικώς με βάση το δείκτη τιμών καταναλωτή που θα δια¬ 
μορφωθεί τελικώς κατά το χρονικό διάστημα Ιανουάριος - Δεκέμβριος 
1989. 

Άρθρο 5 
Τελικές διατάξεις 

Η ισχύς της απόφασης αυτής αρχίζει από την 1η Ιανουάριου 1989 
ανακαλουμένης της απόφασής μας Ε. 16356/28.12.1988. \ 


Η απόφαση αυτή να δημοσιευθεί στην Εφημερίδα της Κυβερνήσεως. 

1 Αθήνα, 16 Ιανουάριου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-*- 

Αριθ. 1003656/90/0017 (4) 

Ανασυγκρότηση της Επιτροπής του άρθρου 6 του Ν.363/76. 

Ο ΥΠΟΥΡΓΟΣ ΟΙΚΟΝΟΜΙΚΩΝ , 

Έχοντας υπόψη: 

1. Τις διατάξεις του άρθρου 6 του Ν. 363/76 όπως ισχύει. 

2. Την αριθ. Δ. 7867/13.12.1986 απόφαση του Υπουργού των Οι¬ 
κονομικών «περί ελέγχου της κανονικής τιμής των εισαγομένων επιβα¬ 
τικών αυτοκινήτων» όπως τροποποιήθηκε μεταγενέστερα. 

3. Το άρθρο 4 του Ν. 1573/85, με το οποίο ορίζεται, σαν αρμόδια 
για τον έλεγχο της φορολογητέας αξίας των αυτοκινήτων εγχώριας πα¬ 
ραγωγής, η Επιτροπή του παραπάνω νόμου. 

4. Τις σχετικές διατάξεις του Ν. 1232/82 «Επαναφορά σε ισχύ, τρο¬ 
ποποίηση και συμπλήρωση των διατάξεων του Ν.Δ. 4352/1964 και 
άλλες διατάξεις». 

5. Τις διατάξεις της παράγρ. 10 του άρθρου 2 της 0208/181/82 
(ΦΕΚ 204/Β/82) Κοινής Απόφασης των Υπουργών Προεδρίας της 
Κυβέρνησης και Οικονομικών, με την οποία διατηρείται η παραπάνω 
Επιτροπή. 

6. Τις διατάξεις του Π.Δ. 284/14.6.1988 (ΦΕΚ 128/Α) και ειδι¬ 
κότερα του άρθρου 128 αυτού. 

7. Σχετική εισήγηση της Υπηρεσίας, αποφασίζουμε: 

I. Ανασυγκροτούμε την κατά το άρθρο 6 του Ν. 363/76 Επιτροπή 
της κανονικότητας της τιμής των εισαγομένων επιβατικών αυτοκινή¬ 
των και της εργοστασιακής τιμής (ΕΧ ΡΆΟΤΟΚΥ) των εγχωρίως πα- 
ραγομένων αυτοκινήτων, ως εξής: 

ΠΡΟΕΔΡΟΣ 

Καθήκοντα Προέδρου της Επιτροπής εκτελεί ο εκάστοτε Προϊστάμε¬ 
νος της Διεύθυνσης Προσδιορισμού Αξίας Εμπορευμάτων Πειραιά. 
ΜΕΛΗ 

α) 0 Προϊστάμενος της Δασμολογικής Δ/νσης του Υπουργείου Οικο¬ 
νομικών, αναπληρούμενος από Προϊστάμενο Τμήματος της ίδιας Δ/ 
νσης που δεν παρίσταται στην αυτή συνεδρίαση ως τακτικό μέλος. 

β) Ο Προϊστάμενος της Δ.Ο.Υ. Φορολογίας Ανωνύμων Εμπορικών 
Εταιρειών (ΦΑΕΕ), αναπληρούμενος από υπάλληλο της Υπηρεσίας αυ¬ 
τής που ορίζει ο ίδιος. 

Στις περιπτώσεις που στις συνεδριάσεις της Επιτροπής εξετάζονται 
θέματα που αφορούν τα εγχωρίως παραγόμενα αυτοκίνητά, συμμετέχει 
αντί του παραπάνω Εφόρου, ο Προϊστάμενος της Δ.Ο.Υ. Φορολογίας 
Ανωνύμων Βιομηχανικών Εταιρειών (Φ.Α.Β.Ε.), τον οποίο αναπληρεί 
σε περίπτωση κωλύμματος, ο οριζόμενος υπ’ αυτού υπάλληλος της εφο¬ 
ρίας αυτής. 

γ) Ο Προϊστάμενος του Α' Τμήματος (Δασμολογικό) της Δασμολογι¬ 
κής Δ/νσης του Υπουργείου Οικονομικών, αναπληρούμενος από άλλο 
υπάλληλο του ίδιου Τμήματος. 

δ) Υπάλληλος του Υπουργείου Μεταφορών και Επικοινωνίας αρμό¬ 
διος σε τεχνικά και τεχνολογικά θέματα αυτοκινήτων. 

Ο υπάλληλος αυτός θα παρίσταται μόνο στις περιπτώσεις εκείνες, για 
τις οποίες η Επιτροπή κρίνει απαραίτητη τη συμμετοχή του. 

ε) Δύο εκπρόσωποι του Συνδέσμου Εισαγωγέων Αντιπροσώπων Αυ¬ 
τοκινήτων και τους αναπληρωτές τους, που υποδεικνύονται από τον εν 
λόγω Σύνδεσμο. Από τους εκπροσώπους αυτούς, ο ένας πρέπει να είναι 
αποκλειστικός αντιπρόσωπος αυτοκινήτων που εισάγονται από Κράτη- 
Μέλη της Ε.Ο.Κ. και ο άλλος αντιπρόσωπος αυτοκινήτων που εισάγο- 
νται από χώρς μη μέλη της ΕΟΚ. 

Στις περιπτώσεις που. στις συνεδριάσεις της Επιτροπής εξετάζονται 
θέματα που αφορούν τα εγχωρίως παραγόμενα αυτοκίνητα, συμμετέχει 
αντί των παραπάνω εκπροσώπων του Συνδέσμου Εισαγωγέων Αντι¬ 
προσώπων Αυτοκινήτων, εκπρόσωπος του Συνδέσμου Ελληνικών Βιο¬ 
μηχανιών, που υποδεικνύεται από το Σύνδεσμο αυτό. 

ΕΙΣΗΓΗΤΗΣ 

Ο αρμόδιος για θέματα αξίας των αυτοκινήτων υπάλληλος της Δ/ 
νσης Προσδιορισμού Αξίας Εμπορευμάτων Πειραιά, αναπληρούμενος 
από άλλο υπάλληλο της ίδιας Δ/νσης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΓΡΑΜΜΑΤΕΑΣ 

Καθήκοντα γραμματέα, εκτελεί υπάλληλος του Α' Τμήματος της 
Δασμολογικής Δ/νσης, που ορίζεται από το Διευθυντή της Υπηρεσίας 
αυτής. 

II. Κατά τα λοιπά εξακολουθούν να ισχύουν οι αριθ. Δ7867/ 
13.12.1976 ΚΑΙ Δ.6213/1450/18.10.1977 αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 10 Ιανουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

- ♦ - 

Αριθ. Φ 558/3476 (5) 

Τροποποίηση της Φ158/3268/25.11.85 απόφασης του Υπουργείου 
Υγείας, Πρόνοιας και Κοιν. Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1232/82. 

2. Τις διατάξεις του άρθρου 4 του Ν:Δ. 76/74. 

3. Τις διατάξεις του Ν.Δ.^ 104/74. 

4. Τις διατάξεις του Ν.Δ. 168/74. 

5. Τις διατάξεις του Π.Δ. 677/74. 

6. Την 680/26.4.82 απόφαση των Υπουργών Προεδρίας Κυβερνή¬ 
σεως και Κοιν. Υπηρεσιών. 

7. Την Φ 158/3268/25.11.85 απόφαση. 

8. Το 6070/14.12.88 έγγραφο του Εφετείου Αθηνών, αποφασί¬ 
ζουμε: 

1. Τροποποιούμε τη Φ 158/3268/25.11ί88 απόφαση και διορί¬ 
ζουμε στην Επιτροπή του άρθρου 4 του Ν. Δ/τος 76/74 για την κρίση 
αιτημάτων υπαλλήλων του Ι.Κ.Α. το Δημήτριο Μπαβαρέζο, Εφέτη, τα¬ 
κτικό μέλος σε αντικατάσταση του Θεοδώρου Τόλια που προάχθηκε σε 
Πρόεδρο Εφετών, 

2. Η θητεία του διοριζομένου θα είναι ίση με τη θητεία των άλλων 
μελών της Επιτροπής. 

3. Κατά τα λοιπά ισχύει η Δ1γ/18409/30.7.82 απόφαση, όπως 
τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

γ* -♦- 

Αριθ. οικ. 130591/1983 (6) 

Εξαίρεση από τις διατάξεις του Ν. 1320/83, της πλήρωσης θέσεων 
προσωπικού του ΤΑΧΔΙΚ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της περιπ. ιγ παραγρ. 4 άρθρο 1 του Ν. 1320/83 σε 
συνδυασμό με το άρθρο 27 του Ν. 1735/87. 

2. Την αριθμ. 731/7.12.88 πράξη του Υπουργού Προεδρίας της 
Κυβέρνησης σχετικά με την έγκριση πλήρωσης των θέσεων προσωπι¬ 
κού στο Ταμείο Χρηματοδοτήσεως Δικαστικών Κτιρίων, όπως αναφέ- 
ρονται παρακάτω. 

3. Το γεγονός ότι συντρέχουν ειδικοί επείγοντες λόγοι για την άμεση 
πρόσληψη προσωπικού για την πλήρωση των θέσεων αυτών, αποφασί¬ 
ζουμε: 

Εξαιρούμε από τις διατάξεις του Νόμου 1320/83 την πλήρωση τεσ¬ 
σάρων (4) θέσεων ΠΕ Δ/κού Οικ/κού, έξι (6) θέσεων ΤΕ Δ/κού- 
Λογιστικού, πέντε (5) θέσεων ΔΕ Δ/κού-Λογιστικού, δύο (2) θέσεων 
ΔΕ Δ’ακτ/φων-Στεν/φων. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Δεκεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΔΙΚΑΙΟΣΥΝΗΣ 

ΑΓ. ΚΟΥΤΣΟΠΩΡΓΑΣ Β. ΡΩΤΑΣ 

- +- 

Αριθ. 6502/5/33η ~(7 

Σύμβαση μίσθωσης έργου στο Υπουργείο Δημόσιας Τάξης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΚΑΙ 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 15παρ. 1 τουΝ. 1735/87 για τις προσ 
λήψεις στο Δημόσιο τομέα, τον κοινωνικό έλεγχο στη Δημόσια Διοί 
κηση, πολιτικά δικαιώματα και άλλες διατάξεις. 

2. Τις ανάγκες του Υπουργείου Δημόσιας Τάξης για την εκτέλεση έρ 
γου της συγγραφής εκπαιδευτικών βοηθημάτων για χρήση των μαθη 
τών των Σχολών Αρχιφυλάκων και Αστυφυλάκων της Αστυνομικήι 
Ακαδημίας. 

3) Την αρ. 7004/3/8/88 κοινή απόφαση του Πρωθυπουργού και 
του Υπουργού Δημ. Τάξης, αποφασίζουμε: 

. Καθορίζουμε: 

1. Τον αριθμό των προσώπων που είναι απαραίτητα να απασχολη¬ 
θούν με μίσθωση έργου από το Υπουργείο Δημόσιας Τάξης, σύμφωνο 
με τις διατάξεις του άρθρου 681 κ.ε. του Αστικού Κώδικα, ως εξής: 

(α) Ένας (1) Επίκουρος Καθηγητής Α.Ε.Ι. για τη συγγραφή ενός (1 
εκπαιδευτικού βοηθήματος για το μαθήμα «ΣΥΝΤΑΓΜΑΤΙΚΟ ΔΙ 
ΚΑΙΟ» των Δόκιμων Αρχιφυλάκων και Δόκιμων Αστυφυλάκων (κοινό) 
(β) Ένας (1) Επίκ. Καθηγητής Α.Ε.Ι. για τη συγγραφή ενός (1) εκ¬ 
παιδευτικού βοηθήματος για τό μάθημα «ΕΡΓΑΤΙΚΟ ΔΙΚΑΙΟ» τω\ 
Δόκιμων Αρχιφυλάκων και Δόκιμων Αστυφυλάκων (κοινό). 

(γ) Ένας (1) Λέκτορας Α.Ε.Ι. για τη συγγραφή ενός (1) εκπαιδευτι¬ 
κού βοηθήματος για το μάθημα «ΔΙΟΙΚΗΤΙΚΟ ΔΙΚΑΙΟ» των Δόκι¬ 
μων Αρχιφυλάκων και ενός (1) εκπαιδευτικού βοηθήματος για το ίδιι 
μάθημα των Δόκιμων Αστυφυλάκων. 

(δ) Ένας (1) Διδάκτορας Α.Ε.Ι. για τη συγγραφή ενός (1) εκπαιδευ¬ 
τικού βοηθήματος για το μάθημα «ΚΟΙΝΩΝΙΟΛΟΓΙΑ» των Δόκιμων 
Αρχιφυλάκων και ενός (1) εκπαιδευτικού βοηθήματος για το ίδιο μά¬ 
θημα των Δόκιμων Αστυφυλάκων. 

(ε) Ένας (1) Διδάκτορας Α.Ε.Ι. για τη συγγραφή ενός (1) εκπαιδευ¬ 
τικού βοηθήματος για το μάθημα «ΚΟΙΝΩΝΙΚΗ ΨΥΧΟΛΟΓΙΑ» τω· 
Δόκιμων Αρχιφυλάκων. 

(στ) Ένας (1) Καθηγητής Μαρασλείου Δημοτικής Εκπαίδευσης γι< 
τη συγγραφή ενός (1) εκπαιδευτικού βοηθήματος για το μάθημα «ΚΟΙ¬ 
ΝΩΝΙΚΗ ΨΥΧΟΑΟΓΙΑ» των Δόκιμων Αστυφυλάκων. 

(ζ) Ένας (1) πτυχιούχος Α.Ε.Ι. κάτοχος ΜΑδΤΕΚ για τη συγγραφτ 
ενός (1) εκπαιδευτικού βοηθήματος για το μάθημα «ΕΓΚΛΗΜΑΤΟ¬ 
ΛΟΓΙΑ» των Δόκιμων Αρχιφυλάκων. 

(η) Ένας (1) πτυχιούχος Α.Ε.Ι. με μεταπτυχιακές σπουδές σε θέ¬ 
ματα εγκληματολογίας για τη συγγραφή ενός (1) εκπαιδευτικού βοηθή¬ 
ματος για το μάθημα «ΕΓΚΛΗΜΑΤΟΛΟΓΙΑ» των Δόκιμων Αστυφυ¬ 
λάκων. 

(θ) Ένας (1) Πολιτικός Μηχανικός για τη συγγραφή ενός (1) εκπαι¬ 
δευτικού βοηθήματος για το μάθημα «ΤΟΠΟΓΡΑΦΙΑ» των Δόκιμωι 
Αρχιφυλάκων. 

2. Απαραίτητα προσόντα, κατά κατηγορία προσώπων, τα εξής: 
α) Επίκουροι καθηγητές Α.Ε.Ι. με ειδικότητα στο Συτναγματικό και 

το Εργατικό Δίκαιο, β) Λέκτορες Α.Ε.Ι. με ειδικότητα στο Διοικητικό 
Δίκαιο, γ) Πτυχιούχοι Α.Ε.Ι. με ειδικότητα στην Εγκληματολογία, δ. 
Καθηγητές Μαρασλείου Δημοτικής Εκπαίδευσης με ειδικότητα στη·. 
Κοινωνική Ψυχολογία, ε) Διδάκτορες Α.Ε.Ι. με ειδικότητα στην Κοινω- 
νιολογία ή Κοινωνική Ψυχολογία στ) Πτυχιούχοι Ε.Μ.Π. με ειδικότητι 
στην Τοπογραφία. 

3. Το συγκεκριμένο έργο που πρόκειται να εκτελεσθεί είναι, όπωι- 
ανωτέρω αναφέρεται, η συγγραφή εκπαιδευτικών βοηθημάτων για τιτ 
ανάγκες των Σχολών Αρχιφυλάκων και Αστυφυλάκων της Αστυνομι¬ 
κής Ακαδημίας. 

4. Το χρονικό διάστημα που απαιτείται για την ολοκλήρωση του πα¬ 
ραπάνω έργου είναι τέσσερις (4) μήνες από της υπογραφής της σύμβα¬ 
σης, για κάθε εκπαιδευτικό βοήθημα. 

5. Η αμοιβή θα καθορισθεί στη σύμβαση που θα υπογραφεί και 
οπωσδήποτε δεν θα υπερβεί το ποσό των 150.000 δρχ. κατά συγγρα- 

φέα, για καθένα από τα εκπαιδευτικά βοηθήματα Συνταγματικού Δι¬ 
καίου, Διοικητικού Δικαίου, Κοινωνιολογίας, Κοινωνικής Ψυχολογίας, 
Εγκληματολογίας και Εργατικού Δικαίου που αυτός θα συγγράφει και 
το ποσό των 200.000 δρχ. για το συγγραφέα του εκπαιδευτικού βοη¬ 
θήματος της Τοπογραφίας. 

6. Δεν επιβάλλεται η παρακολούθηση της εκτέλεσης του έργου. 

7. Ως τόπος εκτέλεσης του έργου ορίζεται η Αθήνα ή οποιοσδήποτε 
άλλος τόπος που διευκολύνει το συγγραφέα. 

8. Το συγκεκριμένο έργο δεν ανάγεται στον κύκλο καθηκόντων του 
προσωπικού που υπηρετεί σήμερα στο Τ.Δ.Τ. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 15 Δεκεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΔΗΜΟΣΙΑΣ ΤΑΞΗΣ 

ΑΓΑΜ. ΚΟΥΤΣΟΓΙΩΡΓΑΣ ΣΗΦΗΣ ΒΑΛΥΡΑΚΗΣ 

' - 4 -- 

Αριθ. 11082/17.1.89 (8) 

Έλεγχος της ποιότητας των υγρών καυσίμων για την προστασία του 
περιβάλλοντος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ ΚΑΙ ΒΙΟΜΗΧΑΝΙΑΣ, 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Των άρθρων 8, 28, 29 και 30 του Ν. 1650/1986 «Για την προ¬ 
στασία του περιβάλλοντος» (ΦΕΚ 160/Α), 

β) Της με αρ. 59388/3363 Κοινής Υπουργικής Απόφασης: «Τρό¬ 
πος, όργανα και διαδικασία επιβολής και είσπραξης των διοικητικών 
προστίμων του άρθρου 30 του Ν. 1650/1986 (ΦΕΚ 638/Β/88). 

γ) Της με αρ. 6474/30.6.88 απόφασης του Πρωθυπουργού και του 
Υπουργού Οικονομικών: «Ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ 451/Β/88). 

2. Την ανάγκη προστασίας της ατμόσφαιρας από τη ρύπανση και λή¬ 
ψης κατάλληλων για το σκοπό αυτό μέτρων, αποφασίζουμε: 

Άρθρο 1 

Σκοπός της απόφασης αυτής είναι η προστασία του περιβάλλοντος 
μέσω του ελέγχου της ποιότητας των διαφόρων τύπων υγρών καυσί¬ 
μων. 

Ως κριτήρια αξιολόγησης χρησιμοποιούνται οι εκάστοτε ισχύουσες 
προδιαγραφές αυτών, σύμφωνα με τις οικείες αποφάσεις του Ανώτατου 
Χημικού Συμβουλίου. 

Άρθρο 2 

Για την παρακολούθηση της τήρησης των κατά το άρθρο 1 προδια¬ 
γραφών καυσίμων, διενεργούνται ελέγχοι και από τις κατά το άρθρο 6 
παρ. 1, 2 και 3 του Ν. 1650/86 αρμόδιες αρχές. Οι παραπάνω έλεγχοι 
καλύπτουν όλο το φάσμα: διάθεση, διακίνηση, εμπορία και αποθήκευ- 
ση-χρήση. Τα όργανα ή οι αρχές αυτές που διενεργούν τον έλεγχο έχουν 
δικαίωμα να εισέρχονται σε κάθε είδους εγκαταστάσεις ή κρίσιμους γε¬ 
νικότερα χώρους οποτεδήποτε, τηρώντας τους όρους ασφάλειας που 
ισχύουν για κάθε εγκατάσταση και να προβαίνουν στις απαραίτητες 
δειγματοληψίες, σύμφωνα με τις εκάστοτε ισχύουσες διατάξεις. Οι ιδιο¬ 
κτήτες ή οι υπεύθυνοι των ελεγχόμενων εγκαταστάσεων ή χώρων έχουν 
υποχρέωση να παρέχουν όλα τα αιτούμενα στοιχεία και γενικότερα να 
διευκολύνουν τον έλεγχο. 

Τα δείγματα που λαμβάνονται θα εξετάζονται στο εργαστήριο καυσί¬ 
μων του ΥΠΕΧΩΔΕ ή σε άλλο κρατικό εργαστήριο ή θ’ αποστέλλονται 
για εξέταση στην αρμόδια Υπηρεσία του Γενικού Χημείου του Κράτους, 
όπου θα διενεργούνται υποχρεωτικά οι κατ’ ένσταση εξετάσεις των μη 
κανονικών δειγμάτων. 

Άρθρο 3 

Όσοι, κατά τους διενεργούμενους σύμφωνα με τις διατάξεις του αρ. 
6 παρ. 1, 2 και 3 του Ν. 1650/86 ελέγχους και μετά την οριστικοποί¬ 
ηση των αποτελεσμάτων, καταλαμβάνονται παραβάτες των διατάξεων 
που καθορίζουν τις εκάστοτε νόμιμες προδιαγραφές των υγρών καυσί¬ 
μων σε παραμέτρους που επιδρούν δυσμενώς στο περιβάλλον, υπόκει- 


νται στις κυρώσεις των άρθρων 28, 29 και 30 του Ν. 16.'>0/86. Οι 
προαναφερόμενες κυρώσεις είναι ανεξάρτητες από τις κυρώσεις που 
προβλέπονται στον ιαχύοντα αγορανομικό κώδικα ή.σε άλλες διατάξεις 
της κείμενης νομοθεσίας. 

Άρθρο 4 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. ' 
Αθήνα, 20 Δεκεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΗΛΙΑΣ ΠΑΠΑΗΛΙΑΣ Β. ΚΕΔΙΚΟΓΛΟΥ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΑΝΑΣΤ. ΠΕΠΟΝΗΣ 

- 4 - 

Αριθ. 1481/116/β (9) 

Έγκριση ανάθεσης έργου με μίσθωση από το Υπουργείο Περιβάλλο¬ 
ντος, Χωροταξίας και Δημοσίων Έργων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 681 του Αστικού Κώδικα. 

2. Τις διατάξεις του άρθρου 15 του Ν. 1735/87 σχετικά με τις 
προσλήψεις στο Δημόσιο Τομέα κ.λπ. 

3. Τις διατάξεις του άρθρου 10 του Ν. 1032/80 «περί συστάσεως 
ΥΧΟΠ». 

4. Τις ανάγκες του Υπουργείου σε προσωπικό για τη λειτουργία του 
θαλάσσιου πάρκου στις Β. Σποράδες, αποφασίζουμε: 

Καθορίζουμε τον αριθμό των προσώπων που μπορεί το Υπουργείο 
ΠΕ.ΧΩ.Δ.Ε. να αναθέσει έργο με μίσθωση στα παρακάτω άτομα: 

1. (3) Φύλακες αποφοίτους ΔΕ με συνολική κατ’ ανάδοχο αμοιβή, 
οκτακόσιες πενήντα οκτώ χιλιάδες (858.000) δρχ. 

2. (1) Διοικητικό απόφοιτο ΔΕ, με συνολική αμοιβή πεντακόσιες ενε¬ 
νήντα τέσσερις χιλιάδες (594.000) δρχ. 

Τα παραπάνω άτομα θα απασχοληθούν στο θαλάσσιο πάρκο Β. Σπο- 
ράδων στα πλαίσια του προγράμματος για τη λειτουργία του που χρη¬ 
ματοδοτείται από διεθνείς φορείς, με αντικείμενο οι μεν φύλακες την 
αστυνόμευση του πάρκου, τη φύλαξη των κτιριακών εγκαταστάσεων 
και τη στήριξη των ερευνητικών προγραμμάτων που θα γίνονται στην 
περιοχή του πάρκου, ο δε διοικητικός την τήρηση τής αλληλογραφίας 
και την ενημέρωση του κοινού σε καθημερινή βάση. 

Η διάρκεια του έργου θα είναι ένας (1) χρόνος από 25.10.1988 έως 
24.10.1989. 

Οι αμοιβές τους θα βαρύνουν την ΣΑΕ 075 έργο 8375002 των Δη¬ 
μοσίων Επενδύσεων. 

Το ανατιθέμενο έργο δεν ανάγεται στην αρμοδιότητα των ήδη υπηρε- 
τούντων υπαλλήλων του Υπουργείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιανουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΑΓΑΜΕΜΝΩΝ ΚΟΥΤΣΟΓΙΩΡΓ ΑΣ Β. ΚΕΔΙΚΟΓΛΟΥ 

- 4 - 

Αριθ. 1482/117/β/19.1,89 (10) 

Έγκριση οινάθεσης έργου με μίσθωση από το Υπουργείο Περιβάλλο¬ 
ντος, Χωροταξίας και Δημοσίων Έργων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 681 του Αστικού Κώδικα. 

2. Τις διατάξεις του άρθρου 15 του Ν. 1735/87 σχετικά με τις 
προσλήψεις στο Δημόσιο Τομέα. ! 

3. Τις διατάξεις του άρθρου 10 του Ν. 1032/80 «περί συστάσεως 
ΥΧΟΠ». 

4. Τη με αριθ. πρωτ. Τ 1436/15.10.87 απόφαση του Πρωθυπουρ¬ 
γού σχετικά με τον καθορισμό αρμοδιοτήττων του Αναπληρωτή Υπουρ¬ 
γού ΠΕ.ΧΩ.Δ.Ε. 

5. Τις ανάγκες του Υπουργείου σε προσωπικό, στα πλαίσια της υλο¬ 
ποίησης του προγράμματος ΕΠΑ, αποφασίζουμε: 

Καθορίζουμε τον αριθμό των προσώπων που μπορεί το Υπουργείο 
ΠΕ.ΧΩ.Δ.Ε. να αναθέσει έργο με μίσθωση σε ένα (1) Απογραφέα, που 
θα απασχοληθεί με τις φωτοτυπίες των σχεδίων, συγκέντρωση και αρ¬ 
χειοθέτηση των διαφόρων στοιχείων των Επιτροπών που έχουν δη- 
μιουργηθεί (αντικείμενο των οποίων είναι η συγκέντρωση και επίλυση 
διαφόρων προβλημάτων που προκύπτουν από την εφαρμογή του προ¬ 
γράμματος ΕΠΑ), λόγω έλλειψης προσωπικού αυτών των κατηγοριών. 

Η συνολική αμοιβή του ανωτέρω αναδόχου ορίζεται στο ποσό των 
επτακοσίων εβδομήντα δύο χιλιάδων τετρακοσίων είκοσι (772.420) 
δρχ. και θα βαρύνει τις πιστώσεις του έργου ΣΑΜ 7975702 των Δημο¬ 
σίων Επενδύσεων. Ν 

Ο ανωτέρω θα απασχοληθεί για χρονικό διάστημα ενός (1) χρόνου 
από 1.1.89 - 30.12.89. 

Το ανατιθέμενο έργο δεν ανάγεται στην αρμοδιότητα των ήδη υπηρε- 
τούντων υπαλλήλων του Υπουργείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιανουάριου 1989 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ Μ. ΠΑΠΑΓΓΕΦΑΝΑΚΙΣ 

-♦- 

Αριθ. Ε3/365 (11) 

Εισαγωγή μεταχειρισμένων αυτοκινήτων. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το άρθρο 36 της Συνθήκης ίδρυσης της Ευρωπαϊκής Οικονομικής 
Κοινότητας «περί απαγόρευσης των εισαγωγών για λόγους δημόσιας 
τάξης, δημόσιας ασφάλειας, προστασίας της υγείας και της ζωής των 
ανθρώπων κ.λπ.». 

2. Το Ν. 945/79 «περί κύρωσης της Συνθήκης Προσχώρησης της 
Ελλάδος στην Ευρωπαϊκή Οικονομική Κοινότητα». 

3. Τη σχετική απόφαση του Συντονιστικού Διυπουργικού Οργάνου, 
για τον έλεγχο των μέτρων βελτίωσης της ποιότητας ζωής του λεκανο¬ 
πεδίου, ορίζουμε: 

Επιτρέπεται η εισαγωγή μεταχειρισμένων: 

I. Επιβατηγών και φορτηγών αυτοκινήτων, ως και λεωφορείων, κυ¬ 
κλοφορίας της τελευταίας όετίας της προηγουμένης του έτους τελωνι¬ 
σμού τους. 

Κατ’ εξαίρεση, επιτρέπεται η εισαγωγή: 

α) Φορτηγών αυτοκινήτων μικτού βάρους άνω των 4 τόννων και 

β) Ασθενοφόρων και νεκροφόρων, κυκλοφορίας της τελευταίας οκτα¬ 
ετίας της προηγουμένης του έτους τελωνισμού τους. 

II. Αυτοκινήτων οχημάτων ειδικών χρήσεων, κυκλοφορίας της τε¬ 
λευταίας 1 Οετίας της προηγουμένης του έτους τελωνισμού τους. 

III. Να έχουν υποστεί τον απαραίτητο τεχνικό έλεγχο στη χώρα από 
την οποία προέρχονται, προκειμένου για επιβατηγά αυτοκίνητα. 

Προς διασφάλιση των ανωτέρω όρων, θα προσκομίζονται στις αρμό¬ 
διες Τελωνειακές Αρχές η άδεια της πρώτης κυκλοφορίας και το δελτίο 
τεχνικού ελέγχου. Σε περίπτωση που δεν προσκομίζεται το δελτίο αυτό, 
στο πιστοποιητικό τελωνισμού (σε όλα τα αντίτυπα) τίθεται σφραγίδα, 
που αναγράφει «Δεν προσκομίστηκε δελτίο τεχνικού ελέγχου της χώρας 
εισαγωγής. Το όχημα πρέπει να εφοδιαστεί με δελτίο τεχνικού ελέγχου, 
μέσα σε ένα μήνα, από τον τελωνισμό του». 

IV. Σε αντίστοιχους περιορισμούς υπάγονται και οι μεταχειρισμένες 
βάσεις αυτοκινήτων. 

V. Η απόφαση περιορισμού της ηλικίας των εισαγομένων αυτοκινή¬ 
των δεν έχει εφαρμογή στους Φορείς του Ενιαίου Προγράμματος Προ¬ 
μηθειών (Ν. 1797/88). 

VI. Υπάγονται στο προϊσχύσαν της απόφασης αυτής καθεστώς τα 


αυτοκίνητα που ειαάγονται: 

α) Χωρίς συναλλαγματικές διατυπώσεις και με την προϋπόθεση να 
ήταν στην κυριότητα του εισαγωγέα μέχρι και της 19.1.1988, αποδει- 
κνυομένης από έγγραφα βεβαίας χρονολογίας (έκδοσης του πιστοποιη¬ 
τικού κυκλοφορίας, ΚΕΟΕΡΙ55Ε. τίτλου κυριότητας, άδειας κυκλοφο¬ 
ρίας, ασφαλιστηρίου συμβολαίου κ.λπ.). 

β) Από εξ αδιαθέτου ή εκ διαθήκης κληρονόμος, εφόσον ο κληρονο¬ 
μούμενος το είχε στην κυριότητά του μέχρι την αυτή ως άνω ημερομη¬ 
νία και 

γ) Από ένα εκ των συζύγων, εφόσον ο έτερος το είχε στην κυριότητά 
του μέχρι και 19.1.1988. 

VII. Η απόφαση αυτή έχει εφαρμογή και τις περιπτώσεις εκποίησης 
αυτοκινήτων από τον Ο.Δ.Δ.Υ., Ο.Λ.Π. κ.λπ. 

VIII. Επιτρέπεται ο εκτελωνισμός μέχρι 31.3.89 των αυτοκινήτων 
που έχουν κομιστεί στη χώρα μέχρι 31.12.88, ανεξαρτήτως του έτους 
της πρώτης κυκλοφορίας τους, εφόσον: 

α) Ανήκουν σε επαναπατριζόμενους ή μετοικούντας. 

β) Πρόκειται για αυτοκίνητα οχήματα ειδικών χρήσεων, ασθενοφόρα 
και νεκροφόρες. 

Την αυτή προθεσμία εκτελωνισμού έχουν και τα αυτοκίνητα που 
πληρούσαν τις προϋποθέσεις τού έτους κυκλοφορίας τον προηγούμενο 
χρόνο και φορτώθηκαν μέχρι και 31.12.88. 

Επίσης, και τα αυτοκίνητα, που έχουν κομιστεί στη χώρα μέχρι 
2.2.88 και δεν εμπίπτουν στις ανωτέρω κατηγορίες. 

Η απόφαση αυτή, που ισχύει από σήμερα, να δημοσιευθεί στην Εφη¬ 
μερίδα της Κυβερνήσεως. ' 

Αθήνα, 16 Ιανουάριου 1989 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 
- Ψ- 

Αριθ. ΟΙΚ. Ε3/228/Φ.40 (12) 

Έγκριση εξαγωγής, χωρίς συν/κές διατυπώσεις, εγχωρίων ειδών, στη 
Σοβιετική Ένωση. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 936/79 «περί τροποιήσεως και συμπληρώ- 
σεως των περί Εξωτερικού Εμπορίου διατάξεων». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Τις διατάξεις του Π.Δ. 397/88 «περί Οργανισμού του Υπουρ¬ 
γείου Εμπορίου». 

4. Τις διατάξεις του Π.Δ. 437/85 «καθορισμός και ανακατανομή 
των αρμοδιοτήτων των Υπουργείων». 

5. Την αριθ. Ε4/4359/15.6.87 απόφαση του Υπουργού Εμπορίου. 

6. Την ανάγκη απλούστευσης της διαδικασίας αποστολής βοήθειας, 
στους σεισμόπληκτους της Αρμενίας, αποφασίζουμε: 

1. Ανατίθεται στις Τελωνειακές αρχές της χώρας, να επιτρέπουν την 
εξαγωγή, χωρίς συναλλαγματικές διατυπώσεις, εγχωρίων ειδών, ανε¬ 
ξαρτήτου αξίας, από 1.1.198·) μέχρι 31.12.1989, που στέλνονται σαν 
βοήθεια στη σεισμόπληκτη περιοχή της Σοβιετικής Αρμενίας. 

2. Οι εξαγωγές των εμπορευμάτων αυτών θα πραγματοποιούνται, 
εφόσον διαπιστώνετε από τα, κατά την κρίση σας, προσκομιζόμενα στοι¬ 
χεία. ότι δεν ασκείται με οποιοδήποτε τρόπο εμπορία από τους ενδιαφε¬ 
ρομένους εςαγωγείς. Σημειωτέον ότι. στα παραπάνω εμπορεύματα, δεν 
περιλαμβάνονται εκείνα, που τελούν σε καθεστώς επιτήρησης (Ε4/ 
101 10/80 απόφαση Υπουργού Εμπορίου). 

3. Οι Τελωνειακές Αρχές, μετά την πραγματοποίηση κάθε εξαγωγι- 
κής βοήθειας, στην Αρμενία, θα διαβιβάζουν στο Υπουργείο Εμπορίου - 
Δ/νση Ρυθμιστικών Θεμάτων Εξωτερικού Εμπορίου - για ενημέρωση, 
φωτοαντίγραφο της σχετικής διασάφισης εξαγωγής. 

Η παραπάνω απόφαση άρχεται από της υπογραφής της, και να δη- 
μοσιευθεί στην Εφημερίδα της Κυβερνήσεως. 

Αθήνα, 11 Ιανουάριου 1989 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 

Αριθ. ΟΙΚ. Κ1-1054 (13) 

Πρόσληψη προσωπικού με σχέση εργασίας Ιδ. Δικαίου ορισμένου χρό¬ 
νου στο Βιοτεχνικό Επιμελητήριο Πειραιά. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 397/1988 «Οργανισμός του Υπουργείου Εμπορίου». 

3. Το άρθρο 59 παράγρ. 2 του Π.Δ. 410/1988 (ΦΕΚ 191/Α/ 
1988) «Κώδικας προσωπικού με σύμβαση εργασίας Ιδιωτικού δικαίου 
του Δημοσίου των ΟΤΑ και των λοιπών Ν.Π.Δ.Δ». 

4. Το από 5.1.1989 Πρακτικό της Διοικητικής Επιτροπής του Βιο¬ 
τεχνικού Επιμελητηρίου Πειραιώς. 

5. Το γεγονός ότι η ανάγκη δεν μπορεί να καλυφθεί από το υφιστά¬ 
μενο μόνιμο ή με σχέση Εργασίας ιδιωτικού δικαίου προσωπικό της 
υπηρεσίας ή με απόσπαση από άλλες υπηρεσίες. 

6. Την αριθμ. Β3-139/16.2.1987 Κοινή Απόφαση του Πρωθυ¬ 
πουργού και Υπουργού Εμπορίου ανάθεση αρμοδιοτήτων στον Υφυ¬ 
πουργό Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτον και επείγον της ανάγκης που δη- 
μιουργήθηκε στη λειτουργία του Βιοτεχνικού Επιμελητηρίου Πειραιώς, 
λόγω συνταξιοδότησης μεγάλου αριθμού προσωπικού του και της συνε¬ 
χούς αύξησης των εργασιών του και καθορίζουμε σε τέσσερις (4) τον 
αριθμόν των υπαλλήλων αποφοίτων Λυκείου ή Εξαταξίου Γυμνασίου 
που μπορεί να προσλάβει το παραπάνω Επιμελητήριο με σχέση εργα¬ 
σίας ιδιωτικού δικαίου ορισμένου χρόνου και για το χρονικό διάστημα 
οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιανουάριου 1989 

Ο ΥΦΥΠΟΥΡΓΟΣ , 

Γ. ΔΑΣΚΑΛΑΚΗΣ 
-♦- 

Αριθ. Κ1-533/88 (14) 

Πρόσληψη προσωπικού με σχέση εργασίας Ιδ. Δικαίου ορισμένου χρό¬ 
νου στο Επαγγελματικό Επιμελητήριο Θεσ/κης. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 397/1988 «Οργανισμός του Υπουργείου Εμπορίου». 

3. Το άρθρο 59 παράγρ. 2 του Π.Δ. 410/1988 (ΦΕΚ 191/Α/ 
1988) «Κώδικας προσωπικού με σύμβαση εργασίας Ιδιωτικού δικαίου 
του Δημοσίου των ΟΤΑ και των λοιπών Ν.Π.Δ.Δ». 

4. Το από 952/28.11.1988 Πρακτικό της Διοικητικής Επιτροπής 
του Επαγγελματικού Επιμελητηρίου Θεσσαλονίκης. 

5. Το γεγονός ότι η ανάγκη δεν μπορεί να καλυφθεί από το υφιστά¬ 
μενο μόνιμο ή με σχέση Εργασίας ιδιωτικού δικαίου προσωπικό της 
υπηρεσίας ή με απόσπαση από άλλες υπηρεσίες. 

6. Την αριθμ. Β3-139/16.2.1987 Κοινή Απόφαση του Πρωθυ¬ 
πουργού και Υπουργού Εμπορίου ανάθεση αρμοδιοτήτων στον Υφυ¬ 
πουργό Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτον και επείγον της ανάγκης που δη- 
μιουργήθηκε στη λειτουργία του Επαγγελματικού Επιμελητηρίου Θεσ/ 
κης, λόγω συνταξιοδότησης μεγάλου αριθμού προσωπικού του και την 
συνεχή αύξηση των εργασιών του και καθορίζουμε σε ένα (1) τον αριθ¬ 
μόν των υπαλλήλων αποφοίτων Λυκείου που μπορεί να προσλάβει το 
παραπάνω Επιμελητήριο με σχέση εργασίας ιδιωτικού δικαίου ορισμέ¬ 
νου χρόνου και για το χρονικό διάστημα οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1989 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 


Αριθ. οικ. Κ1-1055 (15) 

Πρόσληψη προσωπικού με σχέση εργασίας Ιδ. Δικαίου ορισμένου χρό¬ 
νου στο Επαγγελματικό Επιμελητήριο Θεσ/κης. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 607/76 «Οργανισμός του Υπουργείου Εμπορίου». 

3. Τις διατάξεις του άρθρου 5 του Ν. 993/79 «Περί του επί συμβάσει 
εργασίας ιδ. Δικαίου, προσωπικού του Δημοσίου, των Οργανισμών Το¬ 
πικής αυτοδιοίκησης και των λοιπών νομικών προσώπων δημοσίου δι¬ 
καίου». 

4. Τις διατάξεις του άρθρου 9 του Ν. 1476/84 «Διορισμός σε μόνι¬ 
μες θέσεις του προσωπικού με σχέση Εργασίας Ιδιωτικού δικαίου του 
Δημοσίου των Ν.Π.Δ.Δ των Ο.Τ.Α. και άλλες διατάξεις. 

5. Το αριθμ. 950/13.10.88 Πρακτικό της Διοικητικής Επιτροπής 
του Επαγγ. Επιμελητηρίου Θεσ/κης. 

6. Την αριθμ. Β3-139/16.2.1987 Κοινή Απόφαση του Πρωθυ¬ 
πουργού και Υπουργού Εμπορίου ανάθεση αρμοδιοτήτων στον Υφυ¬ 
πουργό Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτον και επείγον της ανάγκης που δη- 
μιουργήθηκε στη λειτουργία του Επαγγελματικού Επιμελητηρίου θεσ/ 
κης, λόγω παραίτησης του ενός εκ των εισπρακτόρων του, με αποτέλε¬ 
σμα το Επιμελητήριο να αντιμετωπίζει οικονομικό πρόβλημα και καθο¬ 
ρίζουμε σε ένα (1) τον αριθμό των εισπρακτόρων, που μπορεί να προσ- 
λάβει το παραπάνω επιμελητήριο με σχέση εργασίας Ιδιωτικού δικαίου 
ορισμένου χρόνου και για το χρονικό διάστημα οκτώ (8) μηνών. 

ν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 

Αριθ. 1999/162 (16) 

Τροποποίηση του κανονισμού μισθολογίου του προσωπικού της εται¬ 
ρείας ΑΕΡΟΛΙΜΗΝ ΑΘΗΝΩΝ Α.Ε. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 5 παρ. 2 του Ν. 811/1978 «περί συστά- 
σεως εταιρείας υπό την επωνυμίαν «ΑΕΡΟΛΙΜΗΝ ΑΘΗΝΩΝ Ανώνυ¬ 
μος Εταιρεία» και ρυθμίσεως συναφών θεμάτων. 

2. Την αριθ. ΔΕΜ/Γ/34/27.1.1981 απόφαση του Υπουργού Συ¬ 
γκοινωνιών «περί κανονισμού Μισθολογίου του προσωπικού της Αερο- 
λιμήν Αθηνών (Α.Α.) Ανώνυμος Εταιρεία (ΦΕΚ 76/Β/5.2.1981) 
όπως τροποποιήθηκε με την αριθ. 11134/745/3.4.1985 απόφαση 
του αυτού ως άνω Υπουργού (ΦΕΚ 202/Β/16.4.1985). 

'3. Την απόφαση του Διοικητικού Συμβουλίου της Εταιρείας ΑΕΡΟ- 
ΛΙΜΗΝ ΑΘΗΝΩΝ Α.Ε. που ελήφθη κατά τη συνεδρίαση 197/ 
19.5.1988. 

4. Την ανάγκη ενίσχυσης της εταιρείας με νέο εξειδικευμένο επιστη¬ 
μονικό προσωπικό, αποφασίζουμε: 

Επαναφέρουμε σε ισχύ τις διατάξεις του τελευταίου εδαφίου της πα¬ 
ραγράφου 2 του άρθρου 4 του κανονισμού Μισθολογίου (ΦΕΚ 76/Β/ 
5.2.1981) για ένα χρόνο από τη δημοσίευση της παρούσας απόφασης, 
με δυνατότητα παράτασης για ένα ακόμη χρόνο μετά από απόφαση του 
Δ.Σ. της Εταιρείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

0 

Αθήνα, 13 Ιανουάριου 1989 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑριΟ, ΕΣ 41981 (17) 

Ψήφιση του Οργανισμού Εσωτερικής Υπηρεσίας του Κ.Α.Π.Η. Δήμου 
Συχεών Ν'. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψηι 

1. Τις διατάξεις των άρθρων 12 και 320 του Ν.1188/81και171, 
175 και 176 ΔΚΚ (Π.Δ.76/85). 

2. Τις διατάξεις του άρθρου 68 παρ. 2 του Ν. 1416/84 περί υπαγω¬ 
γής του προσωπικού των ΚΑΠΗ στις διατάξεις του πρώτου μέρους του 
Ν. 1188/81. 

3. Τις διατάξεις του Ν. 1586/86 και του Π.Δ. 37α/1987. 

4. Την 22/1988 απόφαση του Διοικητικού Συμβουλίου του ΚΑΠΗ 
Συκεών που αφορά στην ψήφιση του Οργανισμού Εσωτερικής Υπηρε¬ 
σίας αυτού. 

5. Τη σύμφωνη γνωμοδότηση του Δημοτικού Συμβουλίου Συκεών 
που διατυπώθηκε στην 223/1988 απόφασή του. 

6. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14τουΝ. 1586/86, η οποία διατυπώθηκεστο6/25.11.88 πρα¬ 
κτικό (θέμα 11ο). 

7. Τα οικονομικά στοιχεία και τις ανάγκες σε προσωπικό του 
Κ.Α.Π.Η. Συκεών, αποφασίζουμε: 

Εγκρίνουμε την 22/1988 απόφαση του Διοικητικού Συμβουλίου του 
Κ.Α.Π.Η. Συκεών περί ψηφίσεως του Οργανισμού Εσωτερικής Υπηρε¬ 
σίας αυτού όπως αναλυτικά σ’ αυτή ορίζεται ώστε η διάρθρωση και δια- 
βάθμιση των υπηρεσιών αυτού να έχει ως κατωτέρω: 

Διάρθρωση 

Α) Διοικητικό Προσωπικό 


Κατηγορία ΤΕ 

α) Κλάδος ΤΕ2 Κοινωνικών Λειτουργών 
Μία (1) θέση με βαθμούς Γ-Α. 

Β) Υγειονομικό Προσωπικό 
α) Κλάδος ΤΕ8 Αδελφών Νοσοκόμων 
Μία (1) θέση με βαθμούς Γ-Α. 
β) Κλάδος ΤΕ10 Φυσικοθεραπευτών 
Μία (1) θέση με βαθμούς Γ-Α. 
γ) Κλάδος ΤΕ18 Εργοθεραπευτών 
Μία (1) θέση με βαθμούς Γ-Α. 

Γ) Βοηθητικό Προσωπικό 

α) Κλάδος ΥΕ15 οικογενειακών βοηθών 

Μια (1) θέση με βαθμούς Δ-Γ. 

Οι ανωτέρω θέσεις θα καταληφθούν από το νόμιμο προσωπικό που 
υπηρετεί στο ΚΑΠΗ και το οποίο μονιμοποιήθηκε με τις διατάξεις του 
Ν. 1476/84 και με την αριθ. ΔΙΠΙΔ/Φ 42/24/11440/31.12.1986 
κοινή Υπουργική απόφαση και δεν θα είναι δυνατή η με οποιονδήποτε 
τρόπο πλήρωσή τους, καθόσον χρόνον κατέχονται από το ανωτέρω προ¬ 
σωπικό. 

Μετά την αποχώρηση του υπηρετούντος προσωπικού και συνεπώς 
την κένωση οποιασδήποτε θέσης αυτή θα πληρωθεί σύμφωνα με τις 
ισχύουσες διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσ/νίκη, 20 Δεκεμβρίου 1988 

Με εντολή Νομάρχη 
Ο Δ/ντής 
X. ΡΙΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



